Аляксандр Мікалаевіч Іпацьеў

Аляксандр Мікалаевіч Іпацьеў (; ,  — , )Ипатьев Александр Николаевич (30.06.1911—08.08.1969) — История БГУ — вучоны ў галіне генетыкі і селекцыі раслін, доктар сельскагаспадарчых навук (1959), прафесар (1960), Акадэміі навук БССР (1969).

 Біяграфія 
А. М. Іпацьеў нарадзіўся ў горадзе Растоў-на-Доне. У 1926 годзе скончыў сярэднюю школу ў Маскве. У 1930 годзе скончыў садова-агародны тэхнікум імя К. А. Ціміразева і быў накіраваны ў Сярэднюю Азію. Там працаваў агратэхнікам у саўгасе, інструктарам Туркменскай селекцыйнай станцыі ў Ташкенце. У 1930 годзе паступіў на факультэт вінаградарства Сярэднеазіяцкага сельскагаспадарчага інстытута, але па сямейным абставінам перавёўся ў Маскву. У 1931—1932 гг. працаваў лабарантам на Цэнтральнай катрольна-насеннай станцыі і адначасова завочна вучыўся ў Маскоўскай сельскагаспадарчай акадэміі імя К. А. Ціміразева, якую скончыў у 1934 годзе. У 1933 г. на пасадзе навуковага супрацоўніка кафедры селекцыі акадэміі, у 1934—1936 гг. — асістэнт. У 1936 годзе А. М. Іпацьеў накіраваны ў Омск, дзе займае пасаду выконваючага абавязкі загадчыка кафедрай пладовых і агароднінных культур Омскага сельскагаспадарчага інстытута. Адначасова намеснік дэкана, дырэктар плодаагародніннай вучэбна-доследнай станцыі, загадчык аддзелам зернебабовых культур Сібірскага інстытута збожжавай гаспадаркі. У 1939 годзе абараніў кандыдацкую дысертацыю.

З 1945 па 1948 год А. М. Іпацьеў у Мічурынску, загадчык кафедрай агародніцтва плодаагародніннага інстытута імя І. У. Мічурына. У 1948 годзе накіраваны ў горад Горкі, у Беларускую сельскагаспадарчую акадэмію, дзе да 1961 года ўзначальвае кафедру пладаводства і агародніцтва. У 1960 годзе абараніў доктарскую дысертацыю. З 1961 года А. М. Іпацьеў на пасадзе загадчыка аддзелам радыяцыйнай генетыкі Інстытута біялогіі Акадэміі навук БССР, з 1962 г. у Беларускім дзяржаўным універсітэце — прафесар кафедры генетыкі і дарвінізму, з 1965 г. — загадчык кафедрай сістэматыкі раслін. З 1966 года А. М. Іпацьеў зноў у Беларускай сельскагаспадарчай акадэміі на пасадзе загадчыка кафедрай. У 1969 годзе ён абраны членам-карэспандэнтам Акадэміі навук БССР.

Памёр А. М. Іпацьеў 8 жніўня 1969 г. у Горках.

 Навуковая дзейнасць 
А. М. Іпацьеву належаць навуковыя працы селекцыі, насенняводстве пладова-агароднінных культур, дыферэнцыяльнай сістэматыцы раслін. Правёў даследаванні па сусветным рэсурсам агароднінных культур па методыцы, распрацаванай М. І. Вавілавым, абследаванне пладаводства ў БССР. Праводзіў практычную работу па вывядзенні новых сартоў таматаў.

Аўтар больш за 100 навуковых прац, у тым ліку 10 манаграфій, падручнікаў, вучэбных дапаможнікаў. Сярод апублікаванага:
 Частная селекция овощных культур. — Мн., 1965;
 Овощные растения Земного шара. — Мн,: Вышэйшая школа, 1966;
 Дифференциальной систематикой и дифференциальной географией растений. — Мн,: Вышэйшая школа, 1971;
 Помология БССР. Аталас плодов яблони. — Мн., 1972 (у сааўтарстве).

 Узнагароды 
Узнагароджаны двума медалямі ВДНГ СССР, медалём у гонар 100-годдзя І. У. Мічурына, шэрагам грамат і дыпломаў.

 Літаратура 
  — С. 301.
  — С. 416.
 Александр Николаевич Ипацьев. В кн.: Лившиц, В.М., Цыганов, А.Р., Саскевич, П.А. Гордость и слава Белорусской государственной сельскохозяйственной академии.Профессора и выпускники: академики и члены-корреспонденты - Горки: 2017. - С.42-43. ISBN 978-985-467-707-1

 Спасылкі 
 Ипатьев Александр Николаевич (30.06.1911—08.08.1969) — История БГУ
 Член-корреспондент ИПАТЬЕВ Александр Николаевич // Нацыянальная акадэмія навук Беларусі
 Аляксандр Мікалаевіч Іпацьеў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Генетыкі СССР
Катэгорыя:Генетыкі Беларусі
Катэгорыя:Выкладчыкі БДУ
Катэгорыя:Выкладчыкі Беларускай дзяржаўнай сельскагаспадарчай акадэміі
Катэгорыя:Члены-карэспандэнты АН БССР
Катэгорыя:Выкладчыкі Омскага аграрнага ўніверсітэта